وائٹ ہاؤس فائرنگ کے بعد بند

وائٹ ہاؤس کے باہر فائرنگ سے ایک شخص کے زخمی ہونے کے بعد اسے بند کر دیا گیا ہے۔

خبر کا کوڈ: 607

تاریخ: 04 March 2018 - 18:22

مقدس دفاع نیوز ایجنسی کی بین الاقوامی رپورٹر رپورٹ کے مطابق وائٹ ہاؤس کے باہر فائرنگ کی آواز سنی گئی جس کے بعد سیکورٹی فورسز نے ہنگامی بنیادوں پر وائٹ ہاؤس اور اس کے اطراف کے علاقوں کا محاصرہ کرلیا، وائٹ ہاؤس کے دروازے بند کردیے گئے اور کسی کو آنے جانے کی اجازت نہیں دی جا رہی ہے۔ امریکا خفیہ ایجنسی نے اپنے ٹوئٹر اکاؤنٹ پر واقعے کی تصدیق کرتے ہوئے بتایا کہ  ابتدائی طور پر ایک شخص نے وائٹ ہاؤس کے باہر خود کو گولی مار لی ہے۔

امریکی میڈیا کے مطابق صدر ڈونلڈ ٹرمپ وائٹ ہاؤس میں نہیں ہیں اور وہ اس وقت فلوریڈا میں موجود ہیں۔ امریکی صدر کو وائٹ ہاؤس کے باہر ہونے والی فائرنگ سے متعلق آگاہ کردیا گیا ہے۔

واضح رہے کہ وائٹ ہاؤس کے باہر فائرنگ کے واقعات  کوئی غیر معمولی بات نہیں، اس کی حالیہ مثال 23 فروری کا واقعہ ہے جس میں ایک خاتون نے وائٹ ہاؤس کے سیکورٹی بیریئر سے گاڑی ٹکرا دی تھی۔

پیغام کا اختتام/